Ne vez ket duet re a baper gant ar pezh a denn dar brezhoneg gant OF, en dro-mañ neus ket ouzhpenn un dek linenn bennak hag ur fotoig evit ober kont eus ur manifig a zo bet e Roazhon. Ar justis justamant a zo bet kaset an dorzh dar gêr dezhañ gant ur pemzek den bennak. Bara ha gwin a oa kaoz dun taol fulor en emsav pa oa bet lavaret gant ar barner miz zo apeupré ne gomprene ket ar baragwin a oa dibunet gant un den bet galvet da reiñ testeni dirazañ. Feiz, pemzek mailh a weler ouzh ar foto, tog plouz hag all en disheol, goeñvet abalamour dar bara hag ar gwinaj. Ne ra ket kalz a van pegen bras e vije ar pennoù-hont nag an tokoù war o fennoù. Ne ra ket kalz a ziferañs ken nebeud all pa ne vez ket dispaket tamm bara nag amann ebet gant meur a unan bennak a ziskouez e fri a stourmer breizhat, amañ hag a-hont, asidu abaoe ugent vloaz evit lod. Ma doue hollvenniget, krenañ a chell ar Jakobined. Un afer all a vo a-benn dek dervez e Naoned evit ar Festimanif. Ma z a mat ar jeu e vo en em gavet al Liger-Atlantel e Breizh en dro a-raok fin ar chantved, daoust ha bev-buhezog e vo ar brezhoneg amañ e 2099 ?